Sitter 1975 hàt d’ Piusbruderschàft kää kànoonischa Schtàtüs meh ìn dr reemisch-kàthoolischa Kìrìch. Sa düat àlso ìhra Priaschterseminàra, Priora un Kàpalla ohna Ärlàuibniss un Kontrolla vu da kìrìchlicha Beheerda laita. Ànna 1988 hàt dr Lefebvre ìn viar Priaschter vu dr Briaderschàft —ìm Richard Williamson, em Alfonso de Galarreta, em Bernard Tissier de Mallerais un em Bernard Fellay— d’ Bischoofswäih gschpanda, ohna Ärlàuibniss vum Pàpscht Johànnis Pooli II. —kurz vorhar ìsch a Ainigungsversüach mìt da reemischa Beheerda gschaitert gsìì. Wial dia Wäiha geega dr kàthoolischa Kìrcharacht gschtoossa hann, sìnn àlla betailigta Litt üss dr reemischa Kìrìch üüssgschlossa worra. D’ religiöösa-n-Üüssschliassung hàt jedoch dr Benedikt XVI. ànna 2009 ruckgangig gmàcht; ’s ìsch àlso wahrend’ra kurza Zitt a Verhàndlungs- un Ärnecherungsverfàhra gsìì. M’r hann àlso glàuiwa, àss d’ Piusbriaderschàft wìeder ìn d’ Kìrìch iiglìedert wara wurd. Jedoch hann zàhlriicha Mìtglìeder vu da Piusbriader jeener Mìttelwaag kàtegoriischerwiis àbglehnt, àlso ìsch d’ Verseehnung gschaitert. Sitterhar ìsch d’ Lààg ìn’ma „Status quo“ blìewa: ìn da Àuiga vu da reemischa Beheerda lìegt d’ Piusbriaderschàft ìn’ra Gràuizoona zwìscha Bruch un schtìllschwiigenda Züaschtìmmung.